b'\n_START_ARTICLE_\nRenin-angiotenzin-aldosteronski sistem\n_START_PARAGRAPH_\nRenin-angiotenzin-aldosteronski sistem, kraj\xc5\xa1ava RAAS, (tudi samo renin-angiotenzinski sistem) je biokemi\xc4\x8dni sistem s povratno zvezo, ki je udele\xc5\xbeen v homeostazi arterijskega tlaka in zunajceli\xc4\x8dnega natrija. Vklju\xc4\x8duje renin, angiotenzinogen, angiotenzin I, angiotenzin II, ki je mo\xc4\x8den vazokonstriktor, ter aldosteron, ki uravnava reabsorpcijo natrijevih ionov in sekrecijo kalijevih ter vodikovih ionov v distalnih delih ledvi\xc4\x8dnih cevk.'